Nafarroako Parlamentuko Mahaiak, 2018ko maiatzaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Laura Lucía Pérez Ruano andreak aurkeztutako galdera, Nafarroaren zor publikoari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko maiatzaren 21ean

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Laura Pérez Ruano andreak, Legebiltzarreko Erregelamenduan ezarritakoaren babesean, honako galdera hau egiten du, Nafarroako Gobernuko Ogasuneko eta Finantza Politikako kontseilariak ahoz erantzun dezan Legebiltzarraren hurrengo Osoko Bilkuran.

UPNren Gobernuak zor jaulkipenak egin zituen 2008an (180 milioi euro, % 5,8ko interes-tasarekin, epe-muga 2018ko ekainaren 9an daukana) eta 2011n (60 milioi euro, % 4,875eko interes-tasarekin, epe-muga 2018ko urriaren 31n daukana), zeinak orain dela gutxi iragarri diren 206 milioi euroko birfinantzaketa-operazioen bidez amortizatu nahi baitira.

Zor publikoaren azterketari, analisiari eta jarduketei buruz Parlamentu honetan lanean ari den ponentzian aurkeztutako txostenaren arabera, orain arte 191 milioiko zorra dago bidegabetzat jo litekeena eta amortizatzeko zenbatekoen balizko kitak egite aldera finantza-entitateekin negozia litezkeenak. Txosten hori aztertu al duzu?

Iruñean, 2018ko maiatzaren 17an

Foru parlamentaria: Laura Lucía Pérez Ruano